

Z A P I S N I K
s 4. (četvrte) sjednice Vijeća Mjesnog odbora Središće,
održane u srijedu, 22. rujna 2021. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Branko Banković, Ana Biškup, Goran Čačić, Valko Erdeljac, Marko Kožul, Benjamin Vuković

Nenazočni članovi vijeća: Juraj Barbarić

Predsjednik Vijeća Benjamin Vuković utvrđuje da je na sjednici nazočno šest (6) od sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (6 „za“) prihvaćen zapisnik s 3. radne sjednice održane 18. kolovoza 2021.

USVAJANJE DNEVNOG REDA

Jednoglasno je (6 „za“) prihvaćen izmijenjeni dnevni red koji glasi:

DNEVNI RED:


1. Postava zaštitnih stupića, Ulica Brune Bušića, sjeveroistočno od k.br. 9 
2. Nepropisno razmještanje kontejnera, gomilanje otpada, na lokaciji Ksenije Kantoci 1
3. [bookmark: _Hlk83479957]Javni natječaj za prodaju zemljišta k.č. 412/1, 412/2, 412/3 i 412/4, sve k.o. Zaprudski otok
4. Prijedlog Odluke o izmjenama i dopunama Odluke o nerazvrstanim cestama
5. [bookmark: _Hlk83480014]ALTUS PROJEKTI d.o.o. k.č. 334/9 k.o. Zaprudski otok
6. [bookmark: _Hlk83480053]Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina 
7. Postava stupića na plato I. Šibla radi zaštite od neovlaštenog ulaza vozila
8. [bookmark: _Hlk83480181]Povremeno korištenje prostora MO Središće u terminu petkom 19-21h – stranka Centar 
9. [bookmark: _Hlk83480237]Povremeno korištenje prostora MO Središće u terminu, 2. i 4. ponedjeljak u mjesecu 20-22h – Udruga Glog
10. Kružni tok na križanju D. Tomljanovića
11. Pitanja, prijedlozi i obavijesti
            




Ad 1. Postava zaštitnih stupića, Ulica Brune Bušića, sjeveroistočno od k.br. 9

Vijeće Mjesnog odbra Središće zaprimilo je dopis Gradskog ureda za prostorno uređenje, izgradnju Grada, graditeljstvo, komunalne poslove i promet vezano uz zahtjev stanarke Središća za postavljanje zaštitnih stupića na nogostupu u Ulici Brune Bušića, sjeveroistočno od k.br. 9.

ZAKLJUČAK
o postavi zaštitnih stupića, Ulica Brune Bušića, sjeveroistočno od k.br. 9

1. Vijeće Mjesnog odbora Središće je suglasno s financiranjem troška postavljanja zaštitnih stupića  tip „Zagreb“ na predmetnoj lokaciji u sklopu troška Plana komunalnih aktivnosti.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 2. Nepropisno razmještanje kontejnera, gomilanje otpada, na lokaciji Ksenije Kantoci 1

Zaprimljen je dopis Gradskog ureda za prostorno uređenje, izgradnju Grada, graditeljstvo, komunalne poslove i promet vezano uz nepropisno razmještanje kontejnera i gomilanje otpada na lokaciji Ksenije Kantoci 1.

ZAKLJUČAK
o nepropisnom razmještanju kontejnera, gomilanju otpada, 
na lokaciji Ksenije Kantoci 1 

1. Vijeće Mjesnog odbora Središća traži od Gradskog ureda za prostorno uređenje, izgradnju Grada, graditeljstvo, komunalne poslove i promet izradu standardiziranog rješenja za cijeli kvart Središće vezano uz postavljanje kontejnera za otpada pošto su slični problemi vidljivi na većem broju lokacija u kvartu.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.







Ad 3. Javni natječaj za prodaju zemljišta k.č. 412/1, 412/2, 412/3 i 412/4, sve k.o. Zaprudski otok

Zaprimljen je dopis Gradskog ureda za upravljanje imovinom Grada Zagreba, Sektora za javne poslove traži se očitovanje o suglasnosti za raspisivanjem javnog natječaja  za prodaju zemljišta k.č. 412/1, 412/2, 412/3 i 412/4, sve k.o. Zaprudski otok ili za zadržavanjem predmetnog zemljišta u vlasništvu Grada Zagreba.


ZAKLJUČAK
o prodaji zemljišta k.č. k.č. 412/1, 412/2, 412/3 i 412/4, sve k.o. Zaprudski otok


1. Vijeće Mjesnog odbora Središće raspravljalo je o prodaji zemljišta k.č. 412/1, 412/2, 412/3 i 412/4, sve k.o. Zaprudski otok.

2. Vijeće Mjesnog odbora Središće jednoglasno je glasalo protiv prodaje zemljišta k.č. 412/1, 412/2, 412/3 i 412/4, sve k.o. Zaprudski otok.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za upravljanje imovinom Grada Zagreba, Sektoru za javne poslove.



Ad 4. Prijedlog Odluke o izmjenama i dopunama Odluke o nerazvrstanim cestama

Prijedlogom odluke o izmjenama i dopunama Odluke o nerazvrstanim cestama predlaže se mogućnost davanja u zakup dijela nerazvrstane ceste pravnoj osobi ili fizičkoj osobi obrtniku preko javnog natječaja za postavljanje i održavanje infrastrukture za punjenje elektromotornih vozila (tzv. punionice). 

ZAKLJUČAK
o prijedlogu Odluke o izmjenama i dopunama Odluke o nerazvrstanim cestama


1. [bookmark: _Hlk83585167]Vijeće Mjesnog odbora Središća jednoglasno je podržalo prijedlog Odluke o izmjenama i dopunama Odluke o nerazvrstanim cestama. 

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.






Ad 5.  ALTUS PROJEKTI d.o.o. k.č. 334/9 k.o. Zaprudski otok

Na sjednici Mjesnog odbora Središća održana je prezentacija arhitektonskog ureda Faber d.o.o. koja je izradila idejni projekt za izgradnju poslovno-stambene zgrade investitora - tvrtke ALTUS PROJEKTI d.o.o. na k.č. 334/9 k.o. Zaprudski otok. Radi se o čestici na kojoj je prema važećem Urbanističkom planu moguće osnovati građevnu česticu. Navedena čestica je upisana u posjedovnom listu  br. 20606 (P=6336 m2) kao sukorisništvo Republike Hrvatske (suvlasnički dio: 1070/6336), Grada Zagreba (suvlasnički dio: 4039/6336) i društva ALTUS PROJEKTI d.o.o. (suvlasnički dio: 590/6336).

ZAKLJUČAK
o prodaji zemljišta k.č. 334/9 k.o. Zaprudski otok

1. Vijeće Mjesnog odbora Središće raspravljalo je o prodaji zemljišta k.č. 334/9 k.o. Zaprudski otok i pisanoj suglasnosti u svrhu izdavanja lokacijske dozvole za izgradnju stambeno-poslovne zgrade

2. Vijeće Mjesnog odbora Središća glasalo je protiv (4 glasa „protiv“ i 2 „suzdržana“) prodaje zemljišta i davanja suglasnosti tvrtki ALTUS PROJEKTI d.o.o. za izgradnju stambeno-poslovne zgrade na k.č. 334/9 k.o. Zaprudski otok.

3. Vijeće Mjesnog odbora Središća smatra da nije potrebno graditi dok se ne donesu izmjene UPU Središće.

4. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za upravljanje imovinom Grada Zagreba, Sektoru za upravljanje imovinom Grada, Odjelu za zemljište i poslove zakupa.


Ad 6. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Na sjednici se raspravilo o postojećim mjestima za trgovinu na malo izvan prodavaonica i tržnica na malo i mogućim novim lokacijama u kvartu koje bi se koristile za istu svrhu. Na taj način bi dodatne lokacije (južna strana parka u Stonskoj, plato kod perivoja Središće i plato Šiblova) dobile dodatan sadržaj koji bi pridonio kvaliteti života u kvartu. 


ZAKLJUČAK
o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina 

1. Vijeće Mjesnog odbora Središća podržava Nacrt prijedloga predmetne odluke i ujedno predlaže nove dodatne lokacije -  južna strana parka u Stonskoj, plato kod perivoja Središće (ulaz sa zapadne strane) i plato Šiblova.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.


Ad 7. Postavljanje stupića na plato I. Šibla radi zaštite od neovlaštenog ulaza vozila

Trenutno je u tijeku rekonstrukcija platoa I. Šibla. Nakon dovršetka rekonstrukcije postavili bi se novi stupići za sprječavanje neovlaštenog ulaza vozila na plato.

ZAKLJUČAK
o postavljanju stupića na plato I. Šibla radi zaštite od neovlaštenog ulaza vozila

1. Vijeće Mjesnog odbora Središća jednoglasno podržava postavljanje novih stupića za sprječavanje neovlaštenog ulaza vozila na plato I. Šibla. 

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 8. Povremeno korištenje prostora MO Središće u terminu petkom 19-21h – stranka Centar

ZAKLJUČAK
o povremenom korištenju prostora MO Središće za stranku Centar

1. Vijeće Mjesnog odbora Središća jednoglasno odobrava povremeno korištenje prostora MO Središće u terminu petkom od 19- 21h stranci Centar. 

2. Ovaj Zaključak dostavlja se Vijeću Gradske četvrti Novi Zagreb – istok i stranci Centar.


Ad 9. Povremeno korištenje prostora MO Središće u terminu, 2. i 4. ponedjeljak u mjesecu 20-22h – Udruga Glog

ZAKLJUČAK
o povremenom korištenju prostora MO Središće za udrugu Glog

1. Vijeće Mjesnog odbora Središća jednoglasno odobrava povremeno korištenje prostora MO Središće u terminu 2. i 4. ponedjeljka u mjesecu od 20-22h udruzi Glog. 

2. Ovaj Zaključak dostavlja se Vijeću Gradske četvrti Novi Zagreb – istok i udruzi Glog.




Ad 10. Kružni tok na križanju B. Bušića i D. Tomljanovića

Novoizgrađeni kružni tok na križanju ulice Brune Bušića i Damira Tomljanovića nema adekvatnu signalizaciju niti jasno označene trake kretanja. Postoji opasnost od prometnih nesreća jer automobili koji idu iz smjera zapada prema istoku po ulici D. Tomljanovića idu direktno u traku koja vodi iz ulice B. Bušića na D. Tomljanovića (u smjeru istoka). 

ZAKLJUČAK
o kružnom toku na križanju B. Bušića i D. Tomljanovića

1. Vijeće Mjesnog odbora Središća poslat će snimke navedenog kružnog toka Sektoru za promet kao i zahtjev za prometni uviđaj na istom kružnom toku kako bi se povećala sigurnost sudionika u prometu. 

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Ad 11. Pitanja, prijedlozi i obavijesti

Vijećnik Goran Čačić ponovio je prethodno poslane zahtjeve o:

a) izmjeni parkirnih mjesta u Stonskoj ulici koja bi bila koso postavljenja u odnosu na prometnicu
b) o mogućoj izgradnji kružnog toka na križanju ulice E. Murtića i D. Tomljenovića,
c) o potrebi podrezivanja živice kod Muzeja suvremene umjetnosti (kod izlaza s ceste J. Knifera na Aveniju V. Holjevca). Zbog nepreglednosti je teško uočiti pješake, bicikliste i promet ostalih vozila.



Sjednica je završena u 19:55 sati.

ZAPISNIK VODIO:
Ana Biškup

ZAPISNIK IZRADIO:
Benjamin Vuković
      
KLASA: 026-02/21-002/1630
URBROJ: 251-06-11-907-21-2
Zagreb, 22. rujna 2021.                                 

                     

					                              PREDSJEDNK
                                                                    VIJEĆA MJESNOG ODBORA SREDIŠĆE
[bookmark: _GoBack]   							     Benjamin Vuković

